ราคาทองเปิดตลาดร่วง100บาท
ราคาทองคำในประเทศเปิดตลาดปรับลดลง 100 บาท ขณะที่เงินบาทแข็งค่าขึ้น
15 พ.ย. 2564

เมื่อวันที่ 15พ.ย.64 สมาคมค้าทองคำรายงานราคาทองคำประจำวัน เปิดตลาดปรับลง 100 บาท ทองแท่งรับซื้อ 28,700 บาท ขายออก 28,800 บาท ทองรูปพรรณ รับซื้อ 28,182.44 บาท ขายออก 29,300 บาทด้านภาวะค่าเงินบาท นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 32.70 บาท/ดอลลาร์ แข็งค่าจาก ปิดตลาดเย็นวันศุกร์ที่ระดับ 32.82 บาท/ดอลลาร์เช้านี้เงินบาทแข็งค่าจากท้ายตลาด เช่นเดียวกับภูมิภาคที่แข็งค่าเล็กน้อย เนื่องจากเมื่อคืนวันศุกร์ดอลลาร์สหรัฐฯ ปรับตัวอ่อนค่าเมื่อเทียบกับสกุลเงินส่วนใหญ่ หลังตัวเลขความเชื่อมั่นผู้บริโภคของสหรัฐฯ ออกมาต่ำกว่าที่คาดการณ์ ช่วงนี้ต้องติดตามกระแสเงินทุนที่ไหลเข้าในตลาดพันธบัตร โดยเมื่อช่วงปลายสัปดาห์ที่แล้วแผ่วลงเล็กน้อยนักบริหารเงิน ประเมินกรอบการเคลื่อนไหวของเงินบาทในวันนี้ไว้ที่  32.60 - 32.80 บาท/ดอลลาร์ ปัจจัยที่ต้องติดตามวันนี้ คือ การแถลงตัวเลข GDP ไตรมาส 3/64 ของสำนักงานสภาพัฒนาการเศรษฐกิจและสังคมแห่งชาติ (สภาพัฒน์)